घोस्ट (मार्वल कॉमिक्स)
घोस्ट मार्वल कॉमिक्स द्वारा प्रकाशित अमेरिकी कॉमिक पुस्तकों में दिखाई देने वाला एक काल्पनिक चरित्र है। डेविड मिशेलिन और बॉब लेटन द्वारा निर्मित यह चरित्र सर्वप्रथम आयरन मैन #२१९ (जून १९८७) में आयरन मैन के विरुद्ध एक खलनायक के रूप में दिखाई दिया था। कुछ समय बाद घोस्ट थंडरबोल्ट टीम का सदस्य बन गया, और टीम का नाम डार्क अवेंजर्स हो जाने पर भी वह टीम में ही रहा। हन्ना जॉन-कमेन ने २०१८ की फिल्म ऐंट-मैन एंड द वास्प में ईवा स्टार / घोस्ट की भूमिका निभाई है।